Ironi-clm

Ironi er en type trope, og går under begrepet tankefigur. Man skriver eller sier det motsatte av det man mener. Ironi brukes ofte til å kritisere og latterliggjøre en annen person eller et annet synspunkt enn det man selv står for. En forutsetning for at ironien skal virke, er at mottakerne forstår at utsagnet ikke er ment bokstavelig. Virkningen av et ironisk utsagn er latter eller humor, men hvor ironiens latter er bevisst brukt som våpen rettet mot noe eller noen.

Eksempler: En far går inn på datterens rom og sier ironisk: "Ja, her var det ryddig." Moren din spør deg om du kan støvsuge og du sier ironisk: "Ja, det har jeg kjempelyst til!"